Ruĝabrida ibiso

La Ruĝabrida ibiso aŭ Nudabrida ibiso (Phimosus infuscatus), konata ankaŭ kiel Susuribiso, estas specio de birdo de la familio de Treskiornitedoj, en la monotipa genro Phimosus.

 Disvastiĝo 
Ĝi troviĝas en Sudameriko nome en norda Argentino, orienta Bolivio, centra kaj suda Brazilo, Kolombio, eble en Ekvadoro kaj Gujanoj, Paragvajo, Urugvajo kaj okcidenta Venezuelo. Ties natura habitato estas marĉoj."iucn" La ĝenerala tendenco de la tutmonda populacio estas stabila.

 Aspekto kaj kutimaro 
Temas pri svelta (46 al 55 cm longa) tre malhelbruna al nigreca ibiso kun tre ruĝaj beko (longa kaj subenkurba), kruroj (longaj kiel ĉe ĉiuj vadbirdoj) kaj nuda brida vizaĝo el bekobazo tre frunto al ĉirkaŭokulo, kio nomigas la specion laŭ la komuna nomo, dum la latina scienca nomo aludas al ties malheleco. La kolo estas longa kaj speciale malhela, nome preskaŭ nigra, sed povas montri brilajn malhelverdecajn nuancojn.

Ili manĝas en neprofunda akvo, inter inunditaj herbejoj kaj ankaŭ ĉe sekaj herbejoj, ĉefe vermojn, moluskojn, krustulojn, krabojn, insektojn ktp. Ili ripozas en arboj. Ili nestumas en kolonioj de 5 al 70 paroj. La ino demetas 3 aŭ 4 ovojn; kovado daŭras 21 al 23 tagojn kaj elnestiĝo okazas post kromaj 27 al 30 tagoj.

 Subspecioj 
Oni konas tri subspeciojn de tiu birdospecio:

 Phimosus infuscatus berlepschi Hellmayr, 1903
 Phimosus infuscatus infuscatus (Lichtenstein, 1823)
 Phimosus infuscatus nudifrons (Spix, 1825)

 Referencoj

 Eksteraj ligiloj 
 Franclingva retejo nur fotoj

Kategorio:Ibisoj
Kategorio:Treskiornitedoj
Kategorio:Pelikanoformaj
Kategorio:Birdoj de Ameriko